Sotahuuto (tapahtuma)

Sotahuuto on kerran vuodessa järjestettävä Suomen suurin boffaustapahtuma, jossa sadat osallistujat taistelevat keskenään boffereilla eli pehmoaseilla. Tapahtuma kestää yhden viikonlopun verran ja se on järjestetty tyypillisesti kesä- tai heinäkuussa. 

Sotahuutoon osallistutaan osana omat värit ja teeman omaavaa ryhmää, joiden koot vaihtelevat muutamasta taistelijasta jopa yli viiteenkymmeneen. Ryhmät jaetaan armeijoihin, joita on yleensä neljästä kuuteen. Tapahtuma on jaettu skenaarioihin, joissa kaksi vaihtelevasti eri armeijoista koostuvaa osapuolta taistelevat voitosta. Sotahuudossa on joka vuosi vaihtuva historiallinen teema, johon armeijat ja pelattavat skenaariot löyhästi pohjautuvat. Armeijojen puolijakojen muutosta höystetään usein leikkimielisesti kesäteatteriksi kutsutuilla lyhyillä välinäytöksillä.

Ennen Sotahuuto-tapahtumia kotimaiset taistelutapahtumat olivat selvästi pienempiä osanottajaluvultaan, eikä niitä järjestetty yhtä säännöllisesti. Vuoden 2006 Sotahuudon jälkeen perustettiin Sotahuuto-yhdistys ry edistämään toimintaa ja toimimaan vuosittaisin vaihtuville järjestäjätahoille yhtenäisenä tiedotuskanavana ja päättämään mm. tapahtuman säännöistä. Vuonna 2022 yhdistys uudelleennimettiin Suomen pehmomiekkailuliitto ry:ksi, jonka vastuulla on Sotahuudon lisäksi myös nuoremmille osallistujille suunnattu vuosittainen yksipäiväinen Minihuuto-tapahtuman järjestäminen, Boffaus.fi-sivuston ylläpito, sekä toimia kustantajana pehmomiekkailuun liittyville kirjoille.

 Tapahtumat 

 Sotahuuto! 2005 järjestettiin Jyväskylän seudulla. Teemana albigenssiristiretki.Maahinkainen, Sotahuuto
 Sotahuuto 2006 järjestettiin Hyvinkäällä. Teemana Saksalaisen ritarikunnan ja Puola-Liettuan väliset taistelut 1409-1411.http://sotahuuto.fi/sotahuuto2006 
 Sotahuuto 2007 järjestettiin Espoon Pirttimäessä. Teemana satavuotinen sota.http://sotahuuto.fi/sotahuuto2007 
 Sotahuuto 2008 järjestettiin Ruotsinpyhtäällä. Teemana Ristiretket Baltiaan.http://sotahuuto.fi/sotahuuto2008 
 Sotahuuto 2009 järjestettiin Orivedellä. Teemana Ruusujen sota.http://sotahuuto.fi/sotahuuto2009 
 Sotahuuto 2010 järjestettiin Maskussa. Teemana Balkan 1354-1453.http://sotahuuto.fi/sotahuuto2010 
 Sotahuuto 2011 järjestettiin Muuramessa. Teemana Italian niemimaan sodat 1000-1200.http://sotahuuto.fi/sotahuuto2011 
 Sotahuuto 2012 järjestettiin Hauholla. Teemana "taisteluita Espanjan reconquistan hengessä".http://sotahuuto.fi/sotahuuto2012 
 Sotahuuto 2013 järjestettiin Padasjoella, Palotaruksen alueella. Teemana oli nykyisen Suomen alueelle tehdyt ristiretket sekä 1200-luvun taistelut Ruotsin ja Novgorodin välillä.http://sotahuuto.fi/sotahuuto2013 
 Sotahuuto 2014 järjestettiin Muuramessa. Teemana 1400- ja 1500-luvun italialaissodat.http://sotahuuto.fi/sotahuuto2014 
 Sotahuuto 2015 järjestettiin Raaseporin linnan ympärillä. Teemana Kalmarin unionin konfliktit vuosien 1397 ja 1520 välillä.http://sotahuuto.fi/sotahuuto2015 
 Sotahuuto 2016 järjestettiin Ruovedellä. Teemana Skotlannin ensimmäisen itsenäisyyssodan (1296–1328) taistelut.http://sotahuuto.fi/sotahuuto2016 
 Sotahuuto 2017 järjestettiin Puumalanssa. Teemana Nuijasota 1596–1597.
 Sotahuuto 2018 järjestettiin Hämeenlinnassa. Teemana Anglo-Saksisen dynastian loppu aikavälillä 1002–1016.
 Sotahuuto 2019 järjestettiin Mikkelissä. Tapahtuman viitekehys oli Vlad Seivästäjän Valakian ruhtinaskunta 1400-luvulla.
 Sotahuuto 2021 järjestettiin Petäjävedellä. Teemana Englannin yhdentymissodat 900-luvulla.
 Sotahuuto 2022 järjestettiin Hämeenlinnassa, Evon retkeilyalueella. Teemana Aleksanteri Suuren sotaretket.
 Sotahuuto 2023 järjestettiin Muuramessa. Teemana Jeanne d’Arcin tarina ja satavuotinen sota.
 Sotahuuto 2024 järjestettiin Ikaalisissa. Teemana Hussilaissodat 1420–1436.
 Sotahuuto 2025 järjestettiin Orivedellä. Teemana Normannivalloitus 1066.
 Sotahuuto 2026 järjestetään jälleen Orivedellä.

 Armeijat ja varusteet 

Sotahuudon väki koostuu siihen ilmoittautuneista ryhmistä, joiden koko vaihtelee alle kymmenestä useisiin kymmeniin taistelijoihin. Ryhmien sisällä jokaisella on yhtenäinen vaatetus ja varustus josta ryhmäläinen voidaan tunnistaa. Erilaisen varustuksen, kokemuksen ja taistelutyylin perusteella eri ryhmillä on erilaisia rooleja linjataistelusta tiedusteluun. Jokaisella ryhmällä on lisäksi lippu, jota lipunkantaja kantaa ryhmän mukana. Osallistuvat ryhmät jaetaan etukäteen neljästä kuuteen armeijaan, jotka taistelevat vuorollaan toistensa kanssa ja harvoissa tapauksissa jopa kaikki keskenään.

Tavallisimpia varusteita ovat lyhyt miekka ja kilpi, keihäs, tai jousi, mutta mukana on myös pitkiä miekkoja, hilpareita, heittokeihäitä, kirveitä, nuijia, sekä muita historiallisia aseita. Sotahuudossa voidaan käyttää peliteknisiä haarniskoita, jotka suojaavat peittämäänsä osumakohtaa yhdeltä osumalta. Haarniskoiden ulkonäöltä ja materiaalilta vaaditaan kohtalaista autenttisuutta panssaripisteen saamiseksi.

Sotahuudossa ei kamppailullisesta luonteestaan huolimatta kuitenkaan edellytetä osallistujilta mitään pakollista suojavarustusta. Tapahtumassa kaikki aseet sekä kontaktisäännöt on suunniteltu turvallisiksi kaikille osallistujille.

 Skenaariot 

Armeijat taistelevat keskenään kunnes toinen armeija on tuhottu, skenaarion tavoitteet on saavutettu tai aika loppuu. Pelatuista skenaarioista lasketaan jokaiselle ryhmällä pisteet.

 Skenaarioesimerkkejä 
Kenttätaistelu. Armeijat taistelevat pienehköllä alueella. Voittaja on se, joka saa tuhottua vastustajan armeijan.
Kohtaaminen metsässä. Armeijat sijoitetaan metsään ja taistellaan kunnes toinen armeija on tuhottu.
Saatto. Toinen armeija saattaa tärkeää henkilöä ennaltamäärättyyn paikkaan metsässä ja toinen armeijan tehtävänä on kaapata tai tappaa saatettava.
RISK. Maastoon on sijoitettu hallintapisteitä ja tavoitteena on pitää mahdollisimman monta pistettä hallussa mahdollisimman kauan.
Arkku. Armeijat yrittävät saada haltuunsa arkun ja viedä se omalle voittopisteelleen.
Linna. Linna on toisen armeijan puolustama rakennelma (esim. heinäpaaleista kasattu). Toinen armeija yrittää vallata linnan viemällä lippunsa osoitettuun paikkaan voitonmerkiksi tai tuhoamalla toinen armeija.

 Osallistujat 

Sotahuudolta on tullut jo muutaman järjestyskerran jälkeen järjestäytyneempi ja sen osallistujamäärä on kasvanut reippaasti. Vuoden 2005 reilusta kahdesta sadasta osallistujasta noustiin muutamassa vuodessa yli viiden sadan ja vuonna 2016 päästiin jo noin 650:een osallistujaan.. Osallistujien ikähaitari on laaja ja kokemus vaihtelee ensikertalaisista yli kymmenen Sotahuudon veteraaneihin. Tapahtuman ikäraja on 15 vuotta.

Sotahuuto on synnyttänyt lukuisia aktiivisia boffausryhmiä ympäri Suomea. Tapahtumien myötä harrastus on lisääntynyt, verkottunut ja yhtenäistynyt sääntöjen ja varusteiden osalta. Sotahuuto on tuonut boffaukseen historiallista yleisilmettä fantasiateeman sijaan.

 Lähteet 

 Aiheesta muualla 
http://www.sotahuuto.fi/ Sotahuuto ry
http://maahinkainen.ihme.org/larp/sotahuuto/  Sotahuuto 2005

Luokka:Live-roolipelaaminen
Luokka:Suomen tapahtumat